L 322/44 Euroopan unionin virallinen lehti 8.12.2010 NEUVOSTON PÄÄTÖS, annettu 2 päivänä joulukuuta 2010, 4-metyylimetkatinonin (mefedroni) saattamisesta valvontatoimenpiteiden piiriin (2010/759/EU) EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopi- muksen, ottaa huomioon uusia psykoaktiivisia aineita koskevasta tieto- jenvaihdosta, riskienarvioinnista ja valvonnasta 10 päivänä tou- kokuuta 2005 tehdyn neuvoston päätöksen 2005/387/YOS (') ja erityisesti sen 8 artiklan 3 kohdan, ottaa huomioon Euroopan komission aloitteen, sekä katsoo seuraavaa: (1) — Euroopan huumausaineiden ja niiden väärinkäytön seurantakeskuksen laajennetun tiedekomitean erityisistun- nossa on laadittu neuvoston päätöksen 2005/387/YOS 6 artiklan mukaisesti 4-metyylimetkatinonia (mefedroni) koskeva riskienarviointiraportti, jonka komissio vastaan- otti 3 päivänä elokuuta 2010. (2) — Mefedroni on synteettinen katinoni, jota valmistetaan ja levitetään laillisesti lähinnä Aasiassa. Sen lopullinen pak- kaaminen näyttää tapahtuvan Euroopassa. Mefedronia myydään pääasiassa jauheena mutta myös kapseleina tai tabletteina. Sitä on kaupallisesti saatavilla Internetissä, psykotrooppeja myyvissä ”head shop” -liikkeissä ja katu- kaupassa. Internetissä mefedronia markkinoidaan usein ”elintarvikekasvina”, ”kylpysuolana” tai ”tutkimuskemikaa- lina”. Sitä markkinoidaan hyvin harvoin laillisena psyko- trooppina (laillinen psykoaktiivinen aine). Sen mahdollisia psykoaktiivisia vaikutuksia ei yleensä mainita eikä niistä anneta konkreettisia tietoja. (3) — Mefedronin vaikutuksia on vaikea arvioida, koska sitä käytetään etupäässä alkoholin ja muiden piristeiden kanssa. Mefedronilla katsotaan olevan samanlaisia fyysisiä vaikutuksia kuin muilla keskushermostoa stimuloivilla huumeilla, erityisesti ekstaasilla (MDMA). Toisaalta sen suhteellisen lyhyt vaikutusaika, joka johtaa toistuvien an- nosten ottamiseen, vastaa enemmän kokaiinin ominai- suuksia. On olemassa näyttöä siitä, että mefedronia voi- daan käyttää laittomien piristeiden vaihtoehtona, että sen väärinkäyttöriski on korkea ja että se saattaa aiheuttaa riippuvuutta. Perusteellisemmat tutkimukset ovat tarpeen, jotta tämän huumeen mahdollisuus aiheuttaa riippu- vuutta voidaan selvittää yksityiskohtaisesti. (') EUVL L 127, 20.5.2005, s. 32. (4) — Unionissa on raportoitu kaksi kuolemantapausta, joissa mefedroni näyttää olleen ainoa kuolinsyy. Lisäksi on sat- tunut ainakin 37 kuolemantapausta, joissa on löydetty mefedronijäämiä ruumiinavauksessa. (5) — Mefedronijauheen tai -tablettien takavarikoista on rapor- toinut 22 jäsenvaltiota. Mefedronin laajamittaiseen jalos- tamiseen tai jakeluun taikka järjestäytyneen rikollisuuden osallisuuteen viittaavia tietoja on saatu vain vähän. Jonkin verran on näyttöä siitä, että mefedronia saa edelleen lait- tomilta markkinoilta niissä maissa, joissa sitä valvotaan. (6) — Mefedronilla ei ole vahvistettua eikä tunnustettua lää- ketieteellistä arvoa tai käyttöä unionissa, eikä sitä ole osoitettu voitavan käyttää johonkin muuhun lailliseen tarkoitukseen. (7) — Mefedronia ei olla parhaillaan arvioimassa eikä sitä ole arvioitu Yhdistyneiden kansakuntien järjestelmän piirissä. Unionin 11 jäsenvaltiota valvoo mefedronia huumeval- vontaa koskevan lainsäädännön nojalla vuonna 1971 tehdystä psykotrooppisia aineita koskevasta Yhdistynei- den kansakuntien yleissopimuksesta aiheutuvien velvoit- teiden perusteella. Kahdessa jäsenvaltiossa mefedronia valvotaan lääkelainsäädännön perusteella. (8) — Riskienarvioinnista on saatu vain vähän tieteellistä näyt- töä, ja sen mukaan tarvitaan lisätutkimuksia mefedroniin liittyvien terveydellisten ja sosiaalisten kokonaisriskien selvittämiseksi. Varovaisuuteen on kuitenkin syytä ja me- fedronia olisi valvottava, koska sillä on stimuloivia omi- naisuuksia ja kyky aiheuttaa käyttäjissä riippuvuutta ja koska se saattaa houkutella käyttäjiä, aiheuttaa vaaraa terveydelle eikä siitä ole lääketieteellistä hyötyä. (9) — Koska 11 jäsenvaltiota valvoo jo mefedronia, sen saatta- minen valvonnan piiriin kaikkialla unionissa voi auttaa välttämään ongelmia rajatylittävässä lainvalvonnassa ja lainkäyttöelinten yhteistyössä, ON HYVÄKSYNYT TÄMÄN PÄÄTÖKSEN: 1 artikla Jäsenvaltioiden on toteutettava kansallisen lainsäädäntönsä mu- kaiset tarvittavat toimenpiteet 4-metyylimetkatinonin (mefe- droni) saattamiseksi valvontatoimenpiteiden ja rikosoikeudellis- ten seuraamusten piiriin sillä tavoin kuin niiden vuonna 1971 tehdyn psykotrooppisia aineita koskevan Yhdistyneiden kansa- kuntien yleissopimuksen velvoitteiden mukaisessa lainsäädän- nössä on säädetty.